Revòlta dels Tochins

La revòlta dels Tochins foguèt una rebellion populara occitana que comencèt a l'entorn de 1363 e durèt fins a 1384. Nascuda primièr en Auvèrnhe coma responsa a las exaccions de las companhiás dependentas de la corona anglesa, la revòlta s'espandiguèt puèi per Lengadòc que la visquèt prigondament de 1380 a 1384. Lo nom tochin ven de tocha (bartasses) que los rebèls s'i amagavan a la debuta. L'intensitat d'aqueste movement foguèt mai fòrta dins lo país gardonenc.

Posteriorament l'emplec del nom tochin venguèt pro negatiu dins una part del territòri lengadocian e provençal. L'aculhida que la vila de Vesenòbre fasiá als rebèls valguèt a sos abitants l'escais de tochins.

Malgrat l'implicacion de la noblesa, la revòlta dels Tochins es de còps qualificada coma revòlta païsana.

Ligams extèrnes
 Justine Firnhaber-Baker. Violence and the state, 1365–1400 (Chapter 5)

 Jean-Paul Clément. https://www.jstor.org/stable/26752211

Tochins
Categoria:Lengadòc medieval
Categoria:Istòria d'Auvèrnhe